section_heading: Formula BMW
paragraph_text: Sljedeće 2004. promijenio je momčad i nastupao za ADAC Berlin-Brandenburg e.V. Momčadski kolege su mu bili Federico Montoya, Dominik Jackson i Fabio Onidi, a bolid koji je vozio bio je Mygale FB02. Sezona koja je započela 17. travnja na Hockenheimringu, a završila 3. listopada na istoj stazi, sadržavala je deset rundi, gdje su se na svakoj vozile dvije utrke. Vettel je dominantno osvojio naslov prvaka ADAC Formule BMW osvojivši 387 bodova. Ostvario je 18 pobjeda u 20 utrka, 14 pole positiona i 13 najbržih krugova. Osvojio je četiri pobjede na Hockenheimringu, tri pobjede na Nürburgringu, po dvije pobjede na stazama Lausitz, Norisring, Oschersleben, Zandvoort i Brno, te jednu pobjedu na stazi Adria. Jedine utrke gdje nije pobijedio bile su prva utrka druge runde na Adriji, gdje je osvojio drugo mjesto, te druga utrke treće runde na Nürburgringu, gdje je osvojio treće mjesto. Obje utrke pobijedio je viceprvak Brazilac Átila Abreu, koji je vozio za Vettelovoj bivšu momčad Eifelland Racing.<ref> Formula BMW ADAC 2004 standings Driver Database Pristupljeno 28. veljače 2021.